Mycterophallus

Se systematisk inndeling

Mycterophallus er en gruppe (slekt) av metallglinsende biller som hører til gruppen gullbasser (Cetoniinae) i den store gruppen skarabider (Scarabaeoidea).

 Utseende 
Nokså store og brede, metallisk grønne gullbasser. Oversiden er fint, men tydelig punktert. "Snuten" (clypeus) er rundet innskåret i midten. Pronotum er kileformet tilbaketrukket i midten slik at det dekker scutellum fullstendig. Ytterkantene av dekkvingene og pronotum er rustrøde, det samme er leggene (tibiae) på beina.

 Levevis 
Larvene lever gjerne i råtnende ved eller annet dødt, organisk materiale. De voksne billene finnes gjerne på blomster der de eter pollen.

 Utbredelse 
Slekten er utbredt i Australia og på Ny-Guinea.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, Scarabaeidae Latreille, 1806
 Underfamilien gullbasser, Cetoniinae Leach, 1815 – ofte regnet som en egen familie
 Stammen Schizorhinini Burmeister, 1842
 Understammen Lomapterina Burmeister, 1842
 Slekten Mycterophallus van de Poll, 1886
 Mycterophallus dichropus (Lansberge, 1880)
 Mycterophallus duboulayi (Thomson, 1878) - ofte ført til slekten Lomapteroides
 Mycterophallus smaragdinus Heller, 1899
 Mycterophallus validipes (Thomson, 1857)
 Mycterophallus xanthopus (Boisduval, 1835)

 Eksterne lenker 

 Bilde av Mycterophallus dichropus
 Liste over artene

Kategori:Gullbasser
Kategori:Dyr formelt beskrevet i 1886
Kategori:Dyr formelt beskrevet av Jacob Rudolph Hendrik Neervoort van de Poll